«Алтын Ай» төркөмө 2011 йылда ойошторолған. Был Мәскәүҙә башҡорт бейеү сәнғәтен пропагандалаусы тәүге һәм берҙән-бер коллектив. Ансамбль Мәскәүҙә, Өфөлә уҙғарылған төрлө концерттарҙа, фестивалдәрҙә Башҡортостан исеменән сығыш яһай. Етәксеһе — йәш талантлы хореограф, Фәйзи Ғәскәров исемендәге дәүләт халыҡ бейеүҙәре ансамбленең элекке артисы Нәзир Байегетов. «Алтын Ай» ансамбленең һәр сығышы — ҙур булмаған театраль тамаша.